Frank Van der Mueren, uffiċjal għoli Belġjan tal-pulizija, inħatar bħala l-Kap il-ġdid tal-missjoni tal-Unjoni Ewropea fin-Niġer ta' tisħiħ tal-kapaċitajiet ċivili, EUCAP Sahel Niger . Frank Van der Mueren qabel kien issekondat lil EUCAP SAHEL Mali bħala viċi Kap tal-Missjoni u Kap Kmandant sa mill-2016. Huwa kien diġà ħadem għal EUCAP Sahel Niger bejn l-2012 u l-2014. EUCAP Sahel Niger tnediet fl-2012 biex tappoġġa t-tisħiħ tal-kapaċitajiet tal-atturi tas-sigurtà Niġerini. Il-missjoni tipprovdi pariri u taħriġ biex tappoġġa lill-awtoritajiet Niġerini fit-tisħiħ tal-kapaċitajiet ta' sigurtà tagħhom . Hija tikkontribwixxi għall-iżvilupp ta' approċċ integrat, koerenti, sostenibbli u bbażat fuq id-drittijiet tal-bniedem fost id-diversi aġenziji tas-sigurtà Niġerini fil-ġlieda kontra t-terroriżmu u l-kriminalità organizzata. Fit-18 ta' Lulju 2016, il-mandat tagħha ġie emendat sabiex tassisti wkoll lill-awtoritajiet ċentrali u lokali Niġerini kif ukoll lill-forzi tas-sigurtà fl-iżvilupp ta' politiki, tekniki u proċeduri biex il-migrazzjoni irregolari tiġi kkontrollata u indirizzata aħjar Frank Van der Mueren ser jieħu l-post tas-Sinjura Kirsi Henriksson li kienet tokkupa dik il-kariga bejn Lulju 2016 u Marzu 2018. Id-deċiżjoni ttieħdet formalment mill-Kumitat Politiku u ta' Sigurtà fit-2 ta' Mejju 2018. Il-mandat tal-Kap il-ġdid tal-Missjoni inizjalment jintemm fil-15 ta' Lulju 2018, id-data ta' tmiem il-mandat attwali tal-missjoni. CV ta' Frank Van der Mueren Din ir-riżorsa bħalissa hi disponibbli biss bil-lingwa jew il-lingwi li ġejjin: